open-index/open-wikipedia-markdown huggingface dataset:
ஒரு கன்னியும் மூணு களவாணிகளும்

**ஒரு கன்னியும் மூணு களவாணிகளும்** 2014 இல் வெளிவந்த இந்தியத் தமிழ்த் திரைப்படமாகும். இப்படத்தினை சிம்புதேவன் இயக்கியிருக்கிறார். இத்திரைப்படத்தில் அருள்நிதி, பிந்து மாதவி, ஆதிசா ஷெட்டி ஆகியோர் முக்கிய கதாப்பாத்திரத்தில் நடிக்கின்றனர் .

## கதை சுருக்கம்
நிமிடத்திற்கு நிமிடம் மனிதனின் விதி மாறும் என்ற கருத்தை வலியுறுத்தி வெளி வந்திருக்கும் படம் தான் ஒரு கன்னியும் மூணு களவாணிகளும்.

நாயகன் அருள்நிதியின் காதலியான அர்ஷிதா ஷெட்டிக்கு வேறொருவருடன் திருமண நிச்சயிக்கப்பட்டு, சர்ச்சில் திருமணமும் நடக்க இருக்கிறது. அர்ஷிதாவின் அப்பா மிகப்பெரிய தொழிலதிபர். அவருடைய தொழில் எதிரியான நாசர் அவரை அவமானப்படுத்துவதற்காக அருள்நிதியை கடத்தி வந்து அவர் காதலிக்கும் பெண்ணான அர்ஷிதாவை கூட்டிக்கொண்டு ஓடச்சொல்கிறார். அப்படி சென்றால் அவருக்கு ரூ.30 லட்சம் தருவதாகவும் கூறுகிறார்.

ஒரு புறம் அருள்நிதியின் அம்மாவுக்கு ஆபரேஷன் செய்ய பணம் தேவைப்படுகிறது. அதேநேரத்தில் தனது காதலியையும் கரம் பிடிக்க வேண்டும் என்ற எண்ணத்தில் இதற்கு அருள்நிதி ஒப்புக்கொள்கிறார். அருள்நிதியுடன் அவரின் நண்பர்களான பிந்து மாதவியும், பகவதி பெருமாளும் சேர்ந்து கொள்கிறார்கள். இவர்களுக்கும் பணத்தேவை இருப்பதால் அருள்நிதியுடன் சேர்ந்து இந்தக் கடத்தலை நடத்த முடிவெடுக்கின்றனர்.

அதன்படி, அர்ஷிதாவின் கல்யாணம் நடக்கும் சர்ச்சுக்கு சென்று துப்பாக்கி முனையில் அவளைக் கடத்த திட்டம் தீட்டுகின்றனர். அதற்கான துப்பாக்கியை அருள்நிதியின் மற்றொரு நண்பரான கார்த்திக் சபேஸ் ஏற்பாடு செய்துகொடுக்கிறார். இரண்டு துப்பாக்கி தேவைப்படும் நிலையில் ஒரு துப்பாக்கியை மட்டுமே ஏற்பாடு செய்து கொடுக்கிறார். மற்றொன்றை வாங்கக் கிளம்பும் வேளையில் மின்விசிறி தலையில் விழுந்து மயக்கமடைகிறார் சபேஸ். அதனால் கடத்தலுக்கு அவரைக் கூட்டிச் செல்லாமல் வீட்டிலேயே விட்டுவிட்டு செல்கின்றனர்.

சரியாக 9.00 மணிக்கு வீட்டை விட்டு கிளம்பும் அவர்கள் அடுத்தடுத்து ஏற்படும் பிரச்சினைகளை எப்படி சமாளித்து இறுதியில் அர்ஷிதாவை கடத்தினார்கள் என்பதே படத்தின் கதை. இந்த கதையை மூன்று விதமாக இயக்குநர் சொல்லியிருக்கிறார். அதாவது, 9.00 மணிக்கு அவர்கள் வீட்டை கிளம்பியதால் என்ன நடந்தது, அதேபோல் 1 நிமிடம் முன்னதாக 8.59 மணிக்கு கிளம்பினால் என்ன நடந்தது, 1 நிமிடம் தாமதமாக 9.01 மணிக்கு கிளம்பியதால் என்ன நடந்தது என மூன்று விதங்களில் படமாக்கியிருக்கிறார்.

## நடிகர்கள்
*அருள்நிதி—தமிழ்
*பிந்து மாதவி
*ஆதிஷா செட்டி—இசபெல்லா
*பகவதி பெருமாள்
*கார்த்திக் சபேஷ்
*அருள்தாஸ்
*பாண்டு
*நாசர் (நடிகர்)
*ஆடுகளம் நரேன்
*எம். எசு. பாசுகர்
*இளவரசு
*ஜெயபிரகாசு
*மனோபாலா
*டெல்லி கணேஷ்
*வி. எஸ். ராகவன்
*ரவி ராகவேந்திரா

## விமர்சனம்
ஆனந்த விகடன் வார இதழில் வந்த விமர்சனத்தில் "ஐடியா சுவாரஸ்யமாக இருந்தாலும் 'அய்யய்யோ மூணாவது தடவையா..!?’ என இரண்டு மணி நேரத்துக்கும் மேலாக நீட்டி முழக்கியதில்... ஆவ்வ். இந்தக் கதைக்கு சிவன், பிரம்மா, விதி என ஆன்மிக லெக்சர் அவசியமா? ஆனாலும், களவாணிகளின் 'ரிலே ரேஸ்’ ஓட்டம்... ஜாலிக் கொண்டாட்டம்!" என்று எழுதி  மதிப்பெண்களை வழங்கினர்.
## ஆதாரம்

## வெளி இணைப்புகள்
* 
*

பகுப்பு:இந்தியத் தமிழ்த் திரைப்படங்கள்
பகுப்பு:2014 தமிழ்த் திரைப்படங்கள்
பகுப்பு:அருள்நிதி நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
இரா. அ. பத்மநாபன்

**ரா. அ. பத்மநாபன்** (*R. A. Padmanabhan*, இறப்பு: சனவரி 27, 2014, அகவை 96) ஊடகவியலாளரும், வரலாற்றாளரும் ஆவார். மகாகவி பாரதியார் பற்றி மிக ஆழமாக ஆய்வு செய்தவர்.

தனது 16வது வயதில் ஆனந்த விகடன் இதழில் பணியில் சேர்ந்தார். தினமணி கதிர் பத்திரிகையில் ஆசிரியராகப் பணியாற்றினார். பின்னர் தி இந்து, இந்துஸ்தான், அகில இந்திய வானொலி, சென்னை அமெரிக்க மையம் போன்றவற்றிலும் பணியாற்றியவர்.

பாரதியாரின் இன்றுள்ள ஐந்து மூலப் புகைப்படங்களில் இரண்டைக் கண்டுபிடித்தவர் பத்மநாபன். பாரதியாரின் புகைப்படங்கள் அடங்கிய தொகுப்பு ஒன்றை *சித்திரபாரதி* என்ற நூலாக 1957ஆம் ஆண்டில் வெளியிட்டுள்ளார். இதன் மீள்பதிப்புகள் 1982, 2006 இல் வெளிவந்தன. பாரதியாரின் சந்திரிகையின் கதை, ஓலை தூக்கு போன்ற ஆக்கங்களை வெளிக்கொணர்ந்தவர்.

இந்துஸ்தான் வார இதழில் பணியாற்றும் போது பாரதியாரின் நூற்றாண்டு விழாவை ஒட்டி இரண்டு சிறப்பிதழ்களை வெளியிட்டார்.

தமிழிலும், ஆங்கிலத்திலும் புலமை பெற்றிருந்த பத்மநாபன், வ. உ. சி, வ. வே. சு. ஐயர், நீலகண்ட பிரமச்சாரி, சுப்பிரமணிய சிவா போன்ற பல இந்திய விடுதலைப் போராட்ட வீரர்களின் வரலாறுகளை எழுதினார். தமிழ் ஊடகவியலின் ஆரம்ப கால வரலாறு உள்பட 32 நூல்களை  எழுதியுள்ளார்.

## இறப்பு
ஆர். ஏ. பத்மநாபன் தனது 96வது அகவையில் 2014 சனவரி 27 இல் சென்னை, பெசன்ட் நகரில் காலமானார். இவருக்கு மனைவி, மற்றும் மூன்று பிள்ளைகள் உள்ளனர்.

## மேற்கோள்கள்

## வெளியிணைப்புகள்
* பாரதியாரின் படைப்புகளை தொகுத்த ரா.அ. பத்மநாபன் மறைவு
* ரா.அ.பத்மநாபன் மறைவு ஈடு செய்ய முடியாத இழப்பு: குமரி அனந்தன்

பகுப்பு:2014 இறப்புகள்
பகுப்பு:இந்திய வரலாற்றாளர்கள்
பகுப்பு:தமிழக ஊடகவியலாளர்கள்
பகுப்பு:தமிழக எழுத்தாளர்கள்
பகுப்பு:பாரதி ஆய்வாளர்கள்
தாந்திரீகம்

**தாந்திரீகம்** எனப்படும் வழிபாட்டு முறையை பெரும்பாலும் இந்தியா மற்றும் திபெத் பகுதிகளில் சாக்த சமயத்தவர்கள், வச்ராயான பௌத்த சமயப் பிரிவினர்
மற்றும் சுவேதாம்பர சமண சமயத்தினர் கடைப்பிடிக்கின்றனர்.

இந்து சமயத்தில் தாந்த்திரீக முறையில் வழிபட மந்திரங்கள் மிகவும் முக்கிய இடத்தை வகிக்கின்றது. இந்த தாந்திரீக மந்திரங்களில் மற்ற சமயத்தவர்களின் மந்திரங்களைவிட  இரண்டு முக்கியமான அம்சங்கள் உண்டு.  அவை  ”பீஜ மந்திரம்”   (விதை போன்றது) என்றும்  ”சக்தி மந்திரம்”  என்றும் கூறப்படும். பீஜ மந்திரம் ஒரே ஓர் அசை மட்டும் கொண்ட  சிறப்பான ஆன்மீக சக்தி கொண்டது. வெவ்வேறு வகையான கடவுளைக் குறிக்க வெவ்வேறு வகையான பீஜ மந்திரங்கள் உண்டு. தந்திர மார்க்கத்தில் ஒவ்வொரு மந்திரமுமே ஒர் பீஜ மந்திரத்துடன்தான் தொடங்கும்.

பீஜ மந்திரத்துடன் தொடர்புடைய மந்திரங்களே அதிக சக்தி உடையதாக கருதப்படுகிறது. ஒரு குருவின் மூலம் பெறப்பட்ட மந்திரத்தைத் திரும்பத் திரும்பக் கூறுவதால் இறைக்காட்சி கிட்டுவது எளிதாகும். அத்தோடு இத்தகைய மந்திர உச்சரிப்புக்களோடு இறைவனுக்குப் படைக்கப்படும் பொருள்களையும் இறைவன் உடனேயே ஏற்றுக் கொண்டுவிடுவதாகவும் நம்பப்படுகிறது. யந்திரங்கள் தாந்திரீக வழிபாட்டோடு தொடர்புடையவை. அவை புனிதம் மிக்கதும் யோக சக்தி வாய்ந்தது. சில யந்திரங்கள் கடவுளின் அடையாளமாகக் குறிக்கப்பட்டு வழிபடப்படுகிறது. எடுத்துக்காட்டு: ஸ்ரீசக்கரம் (தேவி யந்திரம்).

## மேற்கோள்கள்

## நூல் உதவி
* இந்து மதத்தின் மையக் கருத்து, நூலாசிரியர், சுவாமி பாஸ்கரானந்தர், சென்னை இராமகிருஷ்ண மடம் வெளியீடு.

## வெளி இணைப்புகள்
* Examples of Vajrayana Buddhist Mantras 
* The Berzin archive. Archive on texts and teachings of Vajrayana, Tibetan Buddhism, Islam and Bon
* தாந்திரீக கோட்பாடு http://malaigal.com/?p=1423 
* இந்திய மெய்யியலில் தாந்திரீகம் http://www.keetru.com/index.php?option=com_content&view=article&id=14344:2011-04-27-05-20-12&catid=1304:2011&Itemid=562
*Lalita Tripurasundari, the Red Goddess
*Sri Chakra in North America 

பகுப்பு:இந்து சமயம்
பகுப்பு:இந்து தொன்மவியல்
பகுப்பு:அட்சர சக்திகள்
பெப்ரவரி 2014

**பெப்ரவரி 2014** (*February 2014*) , 2014 ஆம் ஆண்டின் இரண்டாவது மாதமாகும். இம்மாதம் ஒரு சனிக்கிழமை ஆரம்பித்து 28 நாட்களின் பின்னர் ஒரு வெள்ளிக்கிழமை முடிவடைந்தது. தமிழ் நாட்காட்டியின் படி மாசி மாதம் பெப்ரவரி 13, வியாழக்கிழமை தொடங்கி, மார்ச் 14 வெள்ளிக்கிழமை முடிவடைந்தது.இசுலாமிய நாட்காட்டியின் படி **கிஞ்சுரா 1435**ம் ஆண்டின் **ரபி உல் ஆகிர்** மாதம் பெப்ரவரி 1, சனிக்கிழமை தொடங்கி, மார்ச் 1 ,சனிக்கிழமை முடிவடைந்தது.

## சிறப்பு நாட்கள்
* பெப்ரவரி 1 - அப்பூதியடிகள் குருபூசை
* பெப்ரவரி 2 - தேவமாதா பரிசுத்தரான திருநாள்
* பெப்ரவரி 4 - கலிக்கம்ப நாயனார் குருபூசை
* பெப்ரவரி 4 - இலங்கையின் 66வது சுதந்திர தினம் 
* பெப்ரவரி 10 - கண்ணப்ப நாயனார் குருபூசை
* பெப்ரவரி 11 - அரிவாட்டாய நாயனார் குருபூசை
* பெப்ரவரி 13 - உலக வானொலி நாள்
* பெப்ரவரி 15 - மாசி மகம்
* பெப்ரவரி 18 - எறிபத்த நாயனார் குருபூசை
* பெப்ரவரி 25 - காரி நாயனார் குருபூசை
* பெப்ரவரி 27 - மகா சிவராத்திரி

## நிகழ்வுகள்

## இறப்புகள்
* பெப்ரவரி 2 - பிலிப் சீமோர் ஹாப்மன், அமெரிக்க நடிகர் (பி. 1967)
* பெப்ரவரி 8 - பிரேம்ஜி ஞானசுந்தரம் முற்போக்கு எழுத்தாளர், பத்திரிகையாளர் (பி. 1930)
* பெப்ரவரி 13 - பாலுமகேந்திரா, தமிழ்த் திரைப்பட இயக்குநர் (பி. 1939)
* பெப்ரவரி 17 - ஆர். கே. ஸ்ரீகண்டன், கருநாடக இசைப் பாடகர் (பி. 1920)
* பெப்ரவரி 25 - பாக்கோ தே லூசீயா, எசுப்பானிய இசைக்கலைஞர் (பி. 1947)
* பெப்ரவரி 26 - கே. எஸ். பாலச்சந்திரன், ஈழத்து எழுத்தாளர், நாடகக் கலைஞர் (பி. 1944)
* பெப்ரவரி 27 - ந. பாலேஸ்வரி, ஈழத்துப் புதின எழுத்தாளர் (பி. 1929)
----

பகுப்பு:2014
நிசா தேசாய் பிசுவால்

**நிசா தேசாய் பிசுவால்** (*Nisha Desai Biswal*, நிஷா தேசாய் பிஸ்வால்) அமெரிக்க அரசுத் திணைக்களத்தின் தெற்கு, மத்திய ஆசியப் பிராந்திய விவகாரங்களுக்கான முன்னாள் உதவிச் செயலாளர் ஆவார். இந்திய அமெரிக்கரான இவர் பன்னாட்டு அபிவிருத்திக்கான அமெரிக்க முகவரான யூஎஸ்எயிட் நிறுவனத்தின் ஆசியப் பகுதி நிருவாகியாகப் பணியாற்றினார். இவர் தெற்கு, மத்திய ஆசியப் பிராந்திய விவகாரங்களுக்கான உதவிச் செயலாளராக 2013 சூலை 19 இல் அமெரிக்க ஜனாதிபதி பராக் ஒபாமாவினால் நியமிக்கப்பட்டார். 1968 ஆம் ஆண்டில் இந்தியாவில் குசராத்து மாநிலத்தில் பிறந்த நிசா பெற்றோருடன் அமெரிக்காவுக்குக் குடிபெயர்ந்தார்.

## மேற்கோள்கள்

## வெளி இணைப்புகள்
*Nisha Desai Biswal Profile on DC 40 Under 40 International Development Leaders 
*

பகுப்பு:வாழும் மக்கள்
பகுப்பு:1968 பிறப்புகள்
பகுப்பு:இந்திய அமெரிக்கர்கள்
ஞானவாணி வானொலி

right
frameless|மையம்
**ஞானவாணி** என்பது இந்தியாவில் பல நகரங்களிலிருந்து ஒலிபரப்பாகும் ஒரு கல்வி பண்பலை வானொலி ஒலிபரப்பு ஆகும்.

## வரலாறு
2001 ஆம் ஆண்டு தொடங்கிய இத்திட்டத்தில் 2013 நிலவரப்படி சுமார் 40 வானொலி நிலையங்கள் இயங்குகின்றன. முதலில் அலகாபாத், பெங்களூர், போபால், விசாகப்பட்டிணம், லக்னோ மற்றும் கோவையில் தனது ஒலிபரப்பினைத் தொடங்கியது ஞானவாணி. அதன் பின் படிப்படியாக நாட்டின் முக்கிய நகரங்களில் ஆரம்பிக்கப்பட்டது. தமிழகத்தில் முதலில் கோவை ஜி.ஆர்.டி. கலை அறிவியல் கல்லூரியில் ஒலிக்கத் துவங்கியது ஞானவாணி.

ஒவ்வொரு நிலையத்தினதும் ஒலிபரப்பு சுமார் 60 கிலோமீட்டர் சுற்றுவட்டாரத்தை உள்ளடக்கும் வகையில் செயற்படுகிறது.  அதனால், நிலையம் அமைந்துள்ள நகரத்திலும் சுற்றியுள்ள ஊர்களிலும் வாழும் மக்கள் இந்த ஒலிபரப்பைக் கேட்கக்கூடியதாக இருக்கிறது.

## ஞானவாணி சேவை
ஞானவாணி ஒலிபரப்பு இந்தி, ஆங்கிலம் மற்றும் அந்தந்த பிராந்திய மொழிகளில் குறிப்பிட்ட நேரங்களில் ஒலிபரப்பாகிறது. இந்த வானொலி பண்பலை 105.6 மெகாஹேட்சில் ஸ்டீரியோ முறையில் ஒலிபரப்பாகிறது.

ஒவ்வொரு பிராந்திய நிலையத்திற்கும் அதற்கு வேண்டிய ஒலிபரப்பு நிகழ்ச்சிகளை இந்திரா காந்தி தேசிய திறந்த பல்கலைக் கழகத்தின் இலத்திரனியல் ஊடக தயாரிப்பு மையம் வழங்குகின்றது. கல்வி தொடர்பான தகவல்களை தயாரிப்பதிலும், அவற்றை பரப்புவதிலும் இந்த மையம் உதவுகிறது. 

ஆரம்பக்கல்வி, இடைநிலை, மேல்நிலைக் கல்வி பாடங்கள் தொடர்பான நிகழ்ச்சிகளுடன் வளர்ச்சி, சுற்றுச்சூழல் மேம்பாடு, தொழில் முனைவோருக்கான தகவல்கள், சட்டம் தொடர்பான அறிவூட்டல், பெண்கள் முன்னேற்றம், அறிவியல் கல்வி என பலதிறப்பட்ட நிகழ்ச்சிகள் ஞானவாணி ஒலிபரப்புகளில் இடம்பெறுகின்றன. ஏற்கெனவே ஒலிப்பதிவு செய்யப்பட்ட நிகழ்ச்சிகளை மட்டுமன்றி நேயர்களோடு நேரடியாக தொடர்பு கொண்டு உரையாடும் நிகழ்ச்சிகளும் ஒலிபரப்பாகின்றன. இதனால் ஒவ்வொரு பகுதியிலும் அந்த அந்தப் பகுதியின் தேவைகள் அறியப்பட்டு அதற்கேற்ப பயனுள்ள நிகழ்ச்சிகள் வடிவமைக்கப் படுகின்றன.

நேயர்களை நேரில் அழைத்து அவர்களுடன் கலந்துரையாடும் சந்திப்புகளும் ஞானவாணி ஒலிபரப்பு நிலையங்களால் ஏற்பாடு செய்யப்படுகின்றன.

திருநெல்வேலியிலிருந்து ஒலிபரப்பாகும் ஞானவாணி ஒலிபரப்பின் ஒரு பகுதியை இங்கே கேட்கலாம்.

## ஞானவாணி சேவை நிறுத்தம்
இந்தியா முழுவதும் 37க்கும் மேற்பட்ட நகரங்களில் செயல்பட்டு வந்த ஞானவாணி வானொலியை நடுவண் அரசு 2014 இறுதியில் இந்தியா முழுவதிலும் முன்னறிவிப்பு இன்றி நிறுத்தியது.

## மேற்கோள்கள்

பகுப்பு:இந்திய வானொலி நிலையங்கள்
கொலம்பியா விண்வெளி ஓடம் விபத்து

**கொலம்பியா விண்வெளி ஓடம் விபத்து** (Space Shuttle Columbia disaster) பிப்ரவரி 1, 2003 இல் நடந்தது. கொலம்பியா விண்வெளி ஓடம் அமெரிக்காவின் நாசாவால் பயன்படுத்தபட்ட முதல் விண்வெளி ஓடமாகும்.  STS 107 என்ற விண்வெளி பயணத்தை முடித்து கொண்டு பூமிக்குத் திரும்பி கொண்டிருந்த கொலம்பியா விண்கலம் பூமியின் வளிமண்டலத்தில் நுழைந்த பொழுது வெடித்து சிதறியது. இந்த விபத்தில் விண்கலத்தில் பயணம் செய்த ஏழு வீரர்களும் மரணமடைந்தனர்.

## விபத்துக்கான காரணம்
STS 107 விண்வெளி திட்டத்தின் தொடக்கத்தில் கொலம்பியா விண்கலம் பூமியில் இருந்து புறப்படும் பொழுதே விண்கலத்தின் வெளிப்புற தொட்டியில் இருந்து நுரை வெளியேற்றம் விண்கலத்தின் இடது இறக்கையை பாதித்து இருந்தது. விண்கலம் பூமிக்கு திரும்பும் பொழுது ஏற்கனவே ஏற்பட்ட பாதிப்பின் காரணமாக வளிமண்டலத்தின் சூடான காற்று விண்கலத்துக்குள் புகுந்து விண்வெளி ஓடத்தின் உட்புற இறக்கை அமைப்பை பாதிப்படைய செய்தது. இதுவே விபத்துக்கு காரணமாக அறியப்படுகிறது.

## பயணக் குழுவினர்

இந்தப் பயணத்தில் ஒரு இந்தியப் பெண் உட்பட ஏழு வீரர்கள் உயிரிழந்தனர். அவர்கள் பெயர்கள் பின்வருமாறு:
* கல்பனா சாவ்லா
* ரிக். டி. ஹச்பண்ட் 
* வில்லியம் சி. மச்குல்
* இயான் ராமூன் 
* டேவிட் எம். பிரவுன் 
* லாரல் ப்ளேர் சால்டான் கிளார்க்
* மைக்கேல் பி. ஆன்டர்சன்

## மேற்கோள்கள்

பகுப்பு:விண்வெளி விபத்துகள்
பகுப்பு:2003 நிகழ்வுகள்
பகுப்பு:2003 இல் விண்வெளிப் பயணங்கள்
சப்போரா கோட்டை

**சப்போராக் கோட்டை** (Chapora Fort) இந்தியாவின் கோவாவில் உள்ள பர்தேசு பகுதியில் அமைந்துள்ளது. இது சப்போரா நதியை அண்டி உயர்ந்து காணப்படுகிறது. 1510ல் போர்த்துக்கேயர் கோவாவுக்கு வருமுன்னர் இவ்விடத்தில் ஒரு முசுலிம் கட்டிடம் இருந்தது. போர்த்துக்கேயர் பர்தேசு பகுதியைக் கைப்பற்றிய பின்னர் இக்கோட்டை பல முறை கைமாறியுள்ளது. கோவாவில் போர்த்துக்கேய ஆட்சிக்கு முடிவுகட்டும் நோக்கில், தனது தந்தையின் எதிரிகளான மராட்டியருடன் கூட்டுச் சேர்ந்த இளவரசர் அக்பர், 1683ல் இவ்விடத்தைத் தனது தளமாக ஆக்கினார். இது பழைய ஆக்கிரமிப்புப் பகுதிகளின் புறக் காவலரணாகச் செயற்பட்டது. மராட்டாக்களுடன் இடம்பெற்ற சண்டையொன்றில் இதை மீண்டும் கைப்பற்றிக்கொண்ட போர்த்துக்கேயர் இதனை வலுப்படுத்தினர்.

தற்போதுள்ள கோட்டை, முன்னர் இருந்த கட்டிடத்திற்குப் பதிலாக 1617ல் கட்டப்பட்டது. ஆற்றுக்கு அடுத்தகரையில் இருந்து போர்த்துக்கேயரின் நீண்டகால எதிரியும், பெர்னேமின் இந்து ஆட்சியாளருமான சாவந்த்வாடியின் மகாராசா,  1739ல் இக்கோட்டையைக் கைப்பற்றி இரண்டு ஆண்டுகள் தன்வசம் வைத்திருந்தார். புதிய ஆக்கிரமிப்பின் ஒரு பகுதியாக கோவாவின் வடக்கு எல்லை விரிவாக்கப்பட்டு பேர்னெம் பகுதியும் அதற்குள் அடங்கிய பின்னர் 18 ஆம் நூற்றாண்டின் இறுதி அளவில் இக்கோட்டை அதன் படைத்துறை முக்கியத்துவத்தை இழந்தது.

எல்லாத் திசைகளையும் பார்க்கக்கூடிய வகையில் இக்கோட்டையின் அமைவிடம் உள்ளது. அத்துடன் சுற்றியுள்ள நிலப்பகுதி எல்லாத் திசைகளிலும் மிகைச் சரிவுடன் காணப்படுகின்றது. மிகக்கூடிய சரிவுகளைப் பின்பற்றியே கோட்டையின் வெளிச்சுற்று உருவாக்கப்பட்டு இருப்பதால் இதன் வெளிப்புறச் சுவர் ஒழுங்கற்ற வடிவத்தில் அமைந்துள்ளது. இது நீரிலா அகழிகளைத் தோண்டுவதிலும் வாய்ப்பான ஒரு நிலை ஆகும்.

## குறிப்புகள்

## இவற்றையும் பார்க்கவும்

* இந்தியாவில் உள்ள கோட்டைகளின் பட்டியல்

## வெளியிணைப்புகள்
* Chapora fort ratings, reviews and photos on allaboutgoa.com 
* Chapora Fort's spherical panoramas 360°.

## மேலும் படங்கள்

Chapora fort.JPG
Fort Chapora1.jpg
Chapora fort.JPG
The ruins of Chapora Fort, Bardez, Goa.JPG
Chapora fort, Goa,India.JPG


பகுப்பு:கோவா கோட்டைகள்
நாடாளுமன்ற உறுப்பினர் தொகுதி வளர்ச்சி நிதி

1993 ஆம் ஆண்டு, அப்போதைய இந்தியப் பிரதமர்  பி. வி. நரசிம்ம ராவ் ஆட்சிக் காலத்தில் நாடாளுமன்ற உறுப்பினர்களின் தொகுதிகளில் வளர்ச்சிப் பணிகளை மேற்கொள்வதற்காக, **நாடாளுமன்ற உறுப்பினர் தொகுதி வளர்ச்சி நிதி** என்ற பெயரில் ஆண்டுக்கு தலா ஒரு கோடி ரூபாய் ஒதுக்கீடு செய்யும் திட்டம் அறிமுகப்படுத்தப்பட்டது. அதன் பின்னர் இந்தத் திட்டத்துக்கான நிதி ஒதுக்கீடு படிப்படியாக அதிகரிக்கப்பட்டு, தற்போது ஒரு நாடாளுமன்ற உறுப்பினருக்கு ஓராண்டுக்கு ரூ. 5 கோடி என்ற அளவில் நிலை பெற்றுள்ளது.இந்த நிதியை எந்தெந்தத் திட்டங்களுக்கு, எவ்வாறு பயன்படுத்த வேண்டும் என பல்வேறு விதிமுறைகள் வகுக்கப்பட்டுள்ளன.

## பயன்படுத்தப்படாமை
15ஆவது மக்களவையின் பதவிக் காலம் முடிவுக்கு வரவிருந்த  நிலையில், ஏறத்தாழ அனைத்து மாநிலங்களிலும் தொகுதி வளர்ச்சி நிதியை நாடாளுமன்ற உறுப்பினர்கள் முழுமையாகப் பயன்படுத்தாத நிலையே காணப்பட்டது.இந்த நிதியை முழுமையாகப் பயன்படுத்தாத மாநிலங்களில் உத்தர பிரதேசம் முதலிடத்தில் உள்ளது. இந்த மாநிலத்தைச் சேர்ந்த நாடாளுமன்ற உறுப்பினர்களுக்கு மொத்தம் ரூ. 1,306 கோடி ஒதுக்கீடு செய்யப்பட்டது. இதில் ரூ. 332.87 கோடி இன்னும் செலவிடப்படவில்லை. இதேபோல, அரியானா மாநிலதில் 24.15% நிதியும் , பஞ்சாபில் 25% நிதியும்  பயன்படுத்தப்படாமல் உள்ளன . குஜராத்தில் இது 25.50 சதவிகிதமாக உள்ளது.

## விமர்சனங்கள்
நாடாளுமன்ற உறுப்பினர் தொகுதி வளர்ச்சி நிதியை தங்களது உறவினர்களால் தொடங்கப்பட்ட அறக்கட்டளைகள் மற்றும் சங்கங்களுக்கு தொகுதி வளர்ச்சி நிதியை மடைமாற்றிவிட்டு, முறைகேடுகளில் ஈடுபடுவதாக இந்திய தலைமை கணக்குத் தணிக்கை அதிகாரியின்   அறிக்கையில் பலமுறை சுட்டிக்காட்டப்பட்டுள்ளது. மேலும், இந்த நிதியைப் பயன்படுத்துவதில் வெளிப்படைத்தன்மை இல்லை என்றும், இந்த நிதியின் மூலம் மேற்கொள்ளப்படும் பணிகள் தரம் குறைந்ததாக உள்ளன என்றும், இந்தத் திட்டத்தைக் கைவிட வேண்டும் என்றும் தலைமைக் கணக்குத் தணிக்கையாளர் அறிக்கையில் பரிந்துரைக்கப்பட்டுள்ளது.இடதுசாரிக் கட்சிகளின் நாடாளுமன்ற உறுப்பினர்கள் இந்தத் திட்டத்தைக் கைவிட வேண்டும் என்று வலியுறுத்தி வருகின்றனர்.

## மேற்கோள்கள்

பகுப்பு:இந்திய அரசுத் திட்டங்கள்
பகுப்பு:புள்ளியியல் மற்றும் திட்ட அமலாக்க அமைச்சகம்
பகுப்பு:இந்திய அரசின் திட்டங்கள்
நீள் சிறகு கடற்பறவை

**நீள் சிறகு கடற்பறவை**   (gull) யானது ஆலா (Tern) என்ற பறவையின் குடும்ப வகைப்பாட்டினைச் சேர்ந்த  ஒரு பறவையாகும். இதேபோல் ரன் (Lari), தாசுமேனியாக்கடல் பகுதில் வாழும் பறவை, குட்டையான இறகுளையுடைய கடல்பறவை (auk), நீரில் நடக்கும் பறவை (wader), நீர் மேல் தவழ்ந்து செல்லும் பறவை (Skimmer), போன்றவை இந்த இனத்தைச் சேர்ந்தவையாகும்.
**நீள் சிறகு கடற்பறவை** இருபத்தியோராம் நூற்றாண்டுவரை  (Larus) என்ற குடும்பத்தில் தான் சேர்க்கப்பட்டு வந்தது. தற்போது வெளிநாட்டுப் பேரினங்கள் பல காரணங்களால் மாற்றம் கண்டுள்ளன. இப்பறவையின் பழைய பெயர் இடாய்ச்சு மொழியில் **Möwe** தென்மாக்கிய மொழியில் **måge**, இடச்சு **meeuw** மற்றும் பிரான்சிய மொழியில் **mouette** என்று அந்தந்த நாட்டு பேச்சு வழக்கில் அழைக்கிறார்கள்.

**நீள் சிறகு கடற்பறவை** பெரும்பாலும் கருப்புத் தலையுடனும், சாம்பல் நிற மற்றும் வெள்ளை இறகுடனும் காணப்படும். இவை நீளமான அலகையும், சவ்வால் இணைந்த கால் விரல்களையும் கொண்டவை. இப்பறவைகள் பெரும்பாலும் உணவு தேடி உண்பவையாகவும் ஒருசில பறவைகள் சந்தர்ப்பவாதமாகவும் உண்டு வாழும். இவை ஒரு ஊனுண்ணியாக உள்ளது.
சிறிய வகையான நண்டுகள், மீன்களைப் பிடித்து உண்ணுகின்றன. பெரிய இரையை எடுத்துக்கொள்ளும் அளவிற்கு இப்பறவைக்கு தாடைகள் இல்லை.
அநேகமாக இப்பறவைகள் கடற்கரை ஓரத்திலும், தீவுக்கூட்டங்களிலும் வாழுகின்றன. இதன் இனப்பெருக்கம் இரண்டு ஆண்டுக்கு ஒருமுறை நிகழ்ந்தாலும், அவற்றிற்கு இறகுகள் முழுவதும் முளைக்க நான்கு ஆண்டுகள் வரை ஆகும். பொதுவாக பெரிய வெள்ளை தலையுடைய பறவைகள் 49 ஆண்டுகள் வரை உயிர்வாழும் என்று கண்டுபிடிக்கப்பட்டுள்ளது.

இப் பறவைகள் பெரிய கூடு கட்டும். அதோடு இவைகள் கூடும் கூட்டத்தில் பெருத்த சத்தம் இருந்துகொண்டே இருக்கும். தாவரங்களின் பாகங்களால் கூடுகளைக் கட்டி முட்டை இடுகின்றன. இதன் இளம் குஞ்சுகளின் மேல் உதிரும் வகையில் சிறு சிறு முடிகள் இருக்கும்.

இப்பறவைகள் கடலின் மேற்பரப்பில் தெரியும் திமிங்கிலம் போன்ற விலங்குகளை உணவாக எடுத்துக் கொள்கிறது. இவ்வகையான பறவை இனங்கள் அநேகமாக மனிதர்கள் போல நகரத்திலும் வனத்திலும் கூட்டமாக வாழும் குணம் கொண்டுள்ளது. இப்பறவைகளின் கூட்டங்கள் இருக்கும் இடங்களில் வேறு பறவைகள் அத்துமீறி நுழையும் போது சண்டையிட்டு விரட்டும் குணம் கொண்டுள்ளது. குணமானது.  

## அமைப்பியல்
நீள் சிறகு கடற்பறவைகளின் கிரேட் பிளாக் (Little Gull) வகைகளில் 120 கிராம் (4.2 அவுன்ஸ்) எடை, 29 செ.மீ. (11.5 அங்குலம்) உயரமும், பெரிய பறவைளில் பெரிய கருப்பு நீள் சிறகு கடற்பறவைகளில் (Great Black-backed Gull) 1.75 கிலோ  (3.8 பவுண்ட்) எடை, 76 செமீ (30 அங்குலம்), உயரமும் கொண்டதாக உள்ளன. இதன் உடல் தடிமனாகவும், நீண்ட இறகுகளுடனும், நீண்ட கழுத்தும் கொண்டு ஒரே சீரான நிறத்தில் காணப்படுகிறது.

## இனங்களின் பட்டியல்

## படத்தொகுப்பு

File:Larus marinus head 01.jpg|பெரிய கருப்பு நீள் சிறகு கடற்பறவை (Great Black-backed Gull) 
File:LarusMarinus and LarusArgentatus.JPG|நீள் சிறகு கடற்பறவைகளில் ஒருவகை (Larus Marinus and Larus Argentatus) 
File:Svartbak.jpg|பெரிய கருப்பு நீள் சிறகு கடற்பறவை
File:Larus marinus 2.jpg|பெரிய கருப்பு நீள் சிறகு கடற்பறவை (Great Black-backed Gull) 
File:Great Black-backed Gull Juvenile.jpg| நியூ செர்சி கடற்கறை.
File:Larus marinus eggs.jpg|கூடும், முட்டையும்
File:Larus marinus nestlings.jpg|குஞ்சுகள்
File:Great Black-backed Gull flock.jpg|ஒட்டாவா, ஒன்ராறியோ தென் குடியேற்றப்பகுதியில்
File:Greater Black-backed Gull from the Crossley ID Guide Britain and Ireland.jpg|பறவைக் கூட்டம்


## மேற்கோள்
 

பகுப்பு:கடற்பறவைகள்
ஷில்லாங் விமான நிலையம்

**ஷில்லாங் விமான நிலையம்** (Shillong Airport,   இந்தியாவின் மேகாலயா மாநிலத்தின் *உம்ரோய்* நகரில் அமைந்துள்ளது. இவ்விமான நிலையம் **உம்ரோய் விமான நிலையம்** என்றும் அழைக்கப்படுகிறது. இவ்விமான நிலையம் 1960 களின் மத்தியில் நிர்மாணிக்கப்பட்டது. 224.16 ஏக்கர்கள் பரப்பளவில் அமைந்துள்ளது. இதன் அமைவிடம்  ஆகும்.
## சேவைகள்

பகுப்பு:இந்திய வானூர்தி நிலையங்கள்
பகுப்பு:இந்திய வான்படைத் தளங்கள்
தீ பாதுகாப்புப் போர்வை

**தீ பாதுகாப்புப் போர்வை** (fire blanket) என்பது ஒரு பாதுகாப்பு சாதனம். இது சிறிய அல்லது தொடக்கநிலை நெருப்பை அணைக்க உதவும். இது எளிதில் தீப்பிடிக்காத, தீக்கு எதிராக செயல்படும் பொருள்களால் உருவாக்கப்பட்டது.


சமையல் அறைகளில் பயன்படுத்தப்படும் சிரிய தீ பாதுகாப்புப் போர்வைகள் கண்ணாடியிழைகளால் (fiberglass) உருவாக்கப்படுகிறது. இவை விரைவில் விரிக்கப்படும் வகையில் மடிக்கப்பட்டு வைக்கப்படுகிறது.
ஆய்வகங்களில் பயன்படுத்தப்படும் பெரிய தீ பாதுகாப்புப் போர்வைகள் கம்பளியால் உருவாக்கப்படுகிறது. இவை விரைவில் விரிக்கப்படும் வகையில் செங்குத்தாக வைக்கப்படுகிறது. எதிர்பாராத விதமாக ஒரு நபரின் மேல் தீ பற்றும் போது, அவரின் உடலில் இந்த போர்வை சுற்றப்பட்டு காப்பாற்றப்படுவார்.
## இயக்கம்
தீ எரிவதற்கு, தீ முக்கோணத்தின் மூன்று மூலங்களான வெப்பம், எரிபொருள், ஆக்சிசன் ஆகிய மூன்றும். இந்தத் தீ பாதுகாப்புப் போர்வையைத் தீயின் மீது கிடத்துவதால், மேற்கூறிய மூன்று மூலங்களையும் உள்ளே நுழையாமல் தடுத்து, நெருப்பை பரவவிடாமல் தடுக்கிறது.

தீ பாதுகாப்புப் போர்வை பொதுவாக இரண்டு அடிமுன்றானைகள் தெரியும் வகையில் பொதியல் செய்யப்பட்டிருக்கும், இதை உபயோகப்படுத்துபவர் இரண்டு அடிமுன்றானைகளைகளையும் ஒரு சேர இழுக்க வேண்டும்.

பகுப்பு:தீயணைப்பு கருவிகள்
பகுப்பு:அமெரிக்கக் கண்டுபிடிப்புகள்
பங்கர்வாடி (திரைப்படம்)

**பங்கர்வாடி** (Bangarwadi, மராத்தி: बनगरवाडी) மராத்தி மொழித் திரைப்படம் ஆகும். *வ்யங்கடேஷ் மல்கோவ்ன்கர்* 1955-ல் *பங்கர்வாடி* எனும் பெயரில் எழுதிய புதினத்தை *அமோல் பாலேகர்* திரைப்படமாக எடுத்துள்ளார். இத்திரைப்படம் 1995 ஆம் ஆண்டு வெளியானது. இத்திரைப்படத்தின் கதை 1939 ஆம் ஆண்டில் நடப்பதாகக் காட்டப்படும்.

## கதை
மஹாராஜாவின் உத்தரவின் படி கிராமம் ஒன்றில் பள்ளிக்கூடம் தொடங்க வரும் இளைஞன் ஒருவன் சந்திக்கும் அனுபவமே இத்திரைப்படத்தின் கதை ஆகும்.

## விருதுகள்
* 1996 ஆம் ஆண்டு மகாராட்டிர அரசின் 5 விருதுகள்
* 1995 ஆம் ஆண்டின் சிறந்த மராத்தி மொழித் திரைப்படம்

## திரைப்பட விழாக்களில்
இத்திரைப்படம் பல்வேறு நாட்டு திரைப்பட விழாக்களில் திரையிடப்பட்டது. அவை,
* கார்லோவி வாரி (Karlovy Vary) சர்வதேசத் திரைப்பட விழா- 1996
* பர்மிங்ஹாம் (Birmingham ) சர்வதேசத் திரைப்பட விழா- 1996
* லண்டன் (London) திரைப்பட விழா- 1966
* 15 வது ஈரானிய (FAJR) சர்வதேசத் திரைப்பட விழா- 1996
* கெய்ரோ (Cairo) சர்வதேசத் திரைப்பட விழா- 1996
* கொலம்பியா (Bagota) சர்வதேசத் திரைப்பட விழா- 1996
* சரஜீவோ (Sarajevo) திரைப்பட விழா- 1996
## வெளி இணைப்புகள்
* அமோல் பாலேகரின் பங்கர் வாடி- வெங்கட் சாமிநாதன்
* காணொளி முன்னோட்டம்

பகுப்பு:இந்திய மராத்தித் திரைப்படங்கள்
பாண்டிராஜ்

thumb|பாண்டிராஜ்
**பாண்டிராஜ்** தமிழ்த் திரைப்பட இயக்குநராவார். சசிகுமாரின் தயாரிப்பில் 2009-ஆம் ஆண்டு இவர் இயக்கிய பசங்க திரைப்படம் பெரும் வெற்றிப் படமாக அமைந்தது. அடுத்து 2010-இல் அருள்நிதியை வைத்து வம்சம் திரைப்படமும், சிவகார்த்திகேயனை கதாநாயகனாக வைத்து மெரினா திரைப்படமும் இயக்கினார். மெரினா திரைப்படத்தில் இயக்குநராகவும், தயாரிப்பாளராகவும் இருந்தார்.

### திரை வரலாறு

## மேற்கோள்கள்

## வெளி இணைப்புகள்
* வலைதளம் 

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைப்படத் தயாரிப்பாளர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
கலோஸ்

**கலோஸ்** என்பது ஒரு தாவர பல்சக்கரைட் ஆகும். β-1,3 பிணைப்புகளால் பிணைக்கப்பட்ட குளுக்கோசு ஒருபகுதியங்களாலானது. கலோஸ் ஒரு கட்டமைப்புப் பலத்தை வழங்கும் பல்சக்கரைட்டாகும். இது தாவரங்களின் கலச்சுவரில் கலோஸ் தொகுப்பி எனும் நொதியத்தால் தொகுக்கப்படுகின்றது. β-1,3 குளுக்கானேசு எனும் நொதியத்தைப் பயன்படுத்தி குளுக்கோசு ஒருபகுதியங்களாகப் பிரித்தெடுக்கலாம். மகரந்தங்களின் விருத்தியின் போது மகரந்தக்கூடுகளின் சுவர்களில் இப்பல்சக்கரைட்டு சேமிக்கப்படுகின்றது. தாவர வளர்ச்சிக் காலத்தின் இறுதியில் கலோஸ் படிவுகள் தாவர உரியத்தின் நெய்யரித்தட்டுகளில் படிவுகளாகப் படிகின்றது. தாவரக் கலங்கள் காயப்படும்போதும் அமிலங்களால் தாக்கப்பட்டாலும் கலோஸ் படிவுகள் அவ்விடங்களில் தோன்றுகின்றன.

## மேற்கோள்கள்

பகுப்பு:காபோவைதரேட்டு
வெளி கூனங்குறிச்சி

**வெளி கூனங்குறிச்சி** (veli kunankurichi) கிராமம் கடலூர் மாவட்டம் விருத்தாச்சலம் வட்டத்தில் கம்மாபுரம் ஒன்றியத்தில் உள்ள ஒரு சிற்றூராகும். விருத்தாச்சலம்-நெய்வேலிக்கு இடையே இந்த ஊர் அமைந்துள்ளது.

## தொழில்
இவ்வூரின் பிரதான தொழில் விவசாயம் மற்றும் அருகில் இருக்கும் நெய்வேலி நிலக்கரி நிறுவனம்(NLC) வழங்கும் வேலை வாய்ப்பை பொறுத்து உள்ளது.
## மதம் மற்றும் சமூகம்
இவ்வூரின் மக்கள் அனைவரும் ரோமன் கத்தோலிக்க மதத்தை பின்பற்றுபவர்கள்.வன்னியர் சமூகத்தினர் மட்டுமே வாழும் கிராமம் இது.
## திருவிழா
இவ்வூரில் புனித பெரியநாயகி அன்னை ஆலயம் என்ற தேவாலயம் உள்ளது. ஆண்டுதோறும் மே மாதம் இவ்வூர் தேவாலயத்தில் தேர் திருவிழா நடைபெறும்.அதன் பின்பு ஒவ்வொரு ஆகஸ்ட் மாதமும் 16ம் தேதி புனித ஆரோக்கிய நாதர் தேர் திருவிழா நடைபெறும். இந்த ஊரில் புனித அந்தோணியாருக்கு ஒரு குருசடியும்,தேவமாதா,புனித ஆரோக்கியநாதர்,புனித குழந்தை இயேசு மூவருக்கும் சேர்த்து ஒரு குருசடியும் உள்ளது.

பகுப்பு:கடலூர் மாவட்டத்திலுள்ள கிராமங்கள்
இராணுவ ஐவண்ணக்கிளி

**இராணுவ ஐவண்ணக்கிளி** (*Military Macaw*, *Ara militaris*) என்பது பெரிய கிளியும் பஞ்ச வண்ணக்கிளி இனத்தில் நடுத்தர அளவான ஐவண்ணக்கிளியும் ஆகும். இது காட்டுயிர்களில் அழிவிற்குள்ளான இனமாக கருதப்படுவதுடன், வளர்ப்புப் பிராணி வர்த்தகத்திலும் காணப்படுகின்றது. பச்சை வண்ணத்தை அதிகம் கொண்டிருக்கும். இது மெக்சிக்கோ, தென் அமெரிக்க காடுகளில் காணப்படுகின்றது.

## பாகுபாட்டியல்
இது மூன்று துணையினங்களைக் கொண்டுள்ளது. அவையாவன ஏ. எம். மிலிட்டரிஸ் (*A. m. militaris*), ஏ. எம். மெக்சிகானா (*A. m. mexicana*) மற்றும் ஏ. எம். பொலிவியானா (*A. m. boliviana*). இவற்றுக்கிடையேயான வேறுபாடு நிறத்திலும், அளவிலும் காணப்படுகின்றன. பொதுவாக  அளவுடைய இவற்றில் *மிலிட்டரிஸ்* சிறியதாகவும் *மெக்சிகானா * பெரியதாகவும் காணப்படும்.

## உசாத்துணை

## வெளியிணைப்புகள்

* "Military Macaw." Minnesota Zoo. 2001. National Aviary. 9 Apr 2007 http://www.mnzoo.com/animals/bird_show/mmacaw_1.asp
* "Military Macaw Care Sheet." Petco. 2005. PETCO Animal Supplies. 9 Apr 2007 http://www.petco.com/caresheets/bird/Macaw_Military.pdf
* "Mexican Military Macaw." Animal Bytes. 2007. SeaWorld Inc.. 9 Apr 2007 http://www.swbg-adventurecamps.com/animal-info/animal-bytes/animalia/eumetazoa/coelomates/deuterostomes/chordata/craniata/aves/psittaciformes/mexican-military-macaw.htm#b
* Girton, Vanessq. "Military Macaw." Bird Times Magazine. 2000. Pet Publishing Inc. 9 Apr 2007 http://www.petpublishing.com/birdtimes/breeds/militarymac.shtml 
* Brough, Clarice. "Military Macaw." Animal-World. Animal-World. 9 Apr 2007 http://animal-world.com/encyclo/birds/macaws/military.php

பகுப்பு:பெருங்கிளிகள்
கோலி சோடா

**கோலி சோடா** 2014ஆம் ஆண்டு வெளிவந்த இந்தியத் தமிழ்த் திரைப்படம் ஆகும். இத்திரைப்படத்தை விஜய் மில்டன் இயக்கினார். சேரனின் தயாரிப்பில் அழகாய் இருக்கிறாய் பயமாய் இருக்கிறது படத்தை இயக்கிய ஒளிப்பதிவாளர் விஜய் மில்டன் எட்டு வருடங்கள் கழித்து கோலி சோடா படத்தை இயக்கினார். இவர் பிரியமுடன், வனயுத்தம், தீபாவளி, நெஞ்சினிலே, சாக்லெட், ஆட்டோகிராப், காதல், காதலில் விழுந்தேன், வழக்கு எண் 18/9, உட்பட பல திரைப்படங்களுக்கு ஒளிப்பதிவு செய்துள்ளார். பசங்க திரைப்படத்தில் நடித்த 4 சிறுவர்கள் இந்தத் திரைப்படத்தில் கதாநாயகர்களாக நடித்தனர். இத்திரைப்படத்திற்கு அருணகிரி இசையமைத்தார்.

## நடிகர்கள்
* கிஷோர்
* ஸ்ரீராம்
* பாண்டி
* முருகேஷ்
* இமான் அண்ணாச்சி
* டி. ராஜேந்தர்
* சீனிவாசன்
* சாம் ஆண்டர்சன்

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

## மேற்கோள்கள்
 

## வெளி இணைப்புகள்
* சூப்பர்ஸ்டார் ரஜினிகாந்த் கொலி சோடா புகழ்கிறார்
* கோலிசோடா படத்தின் சம்பளம் தான் விக்ரம் படம் - விஜய் மில்டன்

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
செந்நீல ஐவண்ணக்கிளி

**செந்நீல ஐவண்ணக்கிளி** (*Hyacinth Macaw*, *Anodorhynchus hyacinthinus*) என்பது தென் அமெரிக்காவின் மத்திய, கிழக்கு பகுதிகளைத் தாயகமாகக் கொண்ட கிளியாகும். இது (தலையிலிருந்து வால் வரை) கிட்டத்தட்ட 100&nbsp;செமீ (3.3&nbsp;அடி) நீளங் கொண்டு, ஏனைய கிளி இனங்களில் நீளமுள்ளதாகவுள்ளது. இது பெரிய ஐவண்ணக்கிளியும், பறக்கும் பெரிய கிளியுமாகும். பொதுவாக அடையாளங் காணக்கூடிய இது, இதைவிட அளவில் சிறிய கருநீல ஐவண்ணக்கிளியுடன் ஒன்றாக கருதப்பட வாய்ப்புள்ளது. வாழ்விட இழப்பு, வளர்ப்புப் பறவையாக பிடிக்கப்படல் ஆகிய காரணங்கள் பெரியளவில் இவற்றின் எண்ணிக்கையில் தாக்கம் செலுத்தி, பன்னாட்டு இயற்கைப் பாதுகாப்புச் சங்கத்தின் செம்பட்டியலில் இடம்பெற்று அருகிய இனமாக, கருதப்படுகிறது.

## உசாத்துணை

## வெளி இணைப்புகள்

*Hyacinth Macaw on the Internet Bird Collection
* 
* The Blue Macaws website
* How the Hyacinth Macaw got its Markings - a folk tale 
* Audio File of the Hyacinth Macaw 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:பெருங்கிளிகள்
வம்சம் (திரைப்படம்)

***வம்சம்***  என்ற தமிழ்த் திரைப்படம் 2010-இல் வெளிவந்தது. இதனை பாண்டிராஜ் இயக்கியிருந்தார். இதில் அருள்நிதி, சுனைனா, கஞ்சா கருப்பு, ஜெயப்பிரகாசு ஆகியோர் நடித்திருந்தனர். இத்திரைப்படத்தினை மு. கருணாநிதியின் மகனும் அருள்நிதியின் தந்தையுமான தமிழரசு தயாரித்திருந்தார்.

## கதாபாத்திரம்
* அருள்நிதி - அன்பரசு
* சுனைனா (நடிகை) - மலர்கொடி
* ஜெயப்பிரகாசு - சீனிக்கண்ணு தேவர்
* கஞ்சா கறுப்பு
* கிஷோர் - இரவுடி இரத்தினம்
* அனுபமா குமார் - மீனாட்சி
* குமார்
* நந்தினி

## வெளி இணைப்புகள்

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அருள்நிதி நடித்த திரைப்படங்கள்
மெரினா (திரைப்படம்)

**மெரினா,** 2012 இல் வெளிவந்த தமிழ் நகைச்சுவைத் திரைப்படமாகும். பாண்டிராஜ் இத்திரைப்படத்தை இயக்கியிருந்தார். இத்திரைப்படத்தின் முக்கியக் கதாபாத்திரத்தில் சிவகார்த்திகேயனும் அவருடன் இணைந்து ஓவியாவும் நடித்திருந்தனர். இத்திரைப்படம் 2012 பெப்ரவரி‌ 3 அன்று வெளியானது. இத்திரைப்படம் பல கலப்பு விமர்சனங்களைப் பெற்றிருந்தமை குறிப்பிடத்தக்கது.

## கதைச்சுருக்கம்
தனது கொடுமைக்கார மாமாவிடம் இருந்து தப்பி வரும் அம்பிகாபதி (பக்கோடா பாண்டியன்) இறுதியில் சென்னை மெரினா கடற்கரையை வந்தடைகிறான். அங்கு தனது வயிற்றுப் பிழைப்புக்காகத் தண்ணீர் பைகள் விற்கும் தொழிலை மேற்கொள்கிறான். பின்னர் சுண்டல் விற்கும் தொழிலையும் மேற்கொள்கிறான். இவ்வாறு வாழும் அம்பிகாபதிக்கு மெரினா கடற்கரை பல நட்பு வட்டாரங்களை அளிக்கிறது. அம்பிகாபதியின் கனவு படிக்க வேண்டும் என்பதாகும். தனது ஓய்வு நேரங்களில் படிக்கவும் செய்தான். அவனது ஆசை மெரினா கடற்கரையில் உள்ள தனது நண்பர்களுடன் பாடசாலையில் சேர்ந்து படிக்க வேண்டும் என்பதாகும்.

மெரினா கடற்கரை பல காதல் ஜோடிகளுக்கும் அடைக்கலம் கொடுத்தது. அவ்வாறான ஒரு காதல் ஜோடியே செந்தில் நாதன் (சிவகார்த்திகேயன்) மற்றும் சொப்பன சுந்தரி (ஓவியா) ஆகியோர்.

## நடிகர்கள்
*சிவ கார்த்திகேயன் - செந்தில்நாதன்
*ஓவியா - சொப்னசுந்தரி
*'பக்கோடா' பாண்டியன் - அம்பிகாபதி
*ஜெயபிரகாஷ் - கௌரவ தோற்றம்
*சாந்திகுமாரி
*சதிஸ்
*‘ஜித்தன்' மோகன்
*சுந்தராஜன்
*சதீஸ் 
*கௌதம் புருசோத்-கைலாசம்
*செந்திகுமாரி
*சதிஷ்  - இச்சிறுவன் 2012/செப்டம்பர்/8ம் திகதி நடந்த விபத்தொன்றில் உயிரிழந்தமை குறிப்பிடத்தக்கது.

;சிறப்புத் தோற்றம்  (ஊக்குவிக்கும் பாடல்)
*விக்ரம்
*பிரகாஷ் ராஜ்
*சசிகுமார்
*அமீர்
*சினேகா
*விமல்

## வெளியீடு
இத்திரைப்படத்தின் செயற்கை கோள் வெளியீட்டு உரிமையை ஸ்டார் விஜய் தொலைக்காட்சி பெற்றமை குறிப்பிடத்தக்கது. அத்தோடு இத்திரைப்படத்திற்கு இந்தியத் திரைப்படத் தணிக்கை குழு யூ சான்றிதழ் வழங்கியிருந்தது.

## மேற்கோள்கள்

## வெளி இணைப்புகள்
* 

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிவகார்த்திகேயன் நடித்த திரைப்படங்கள்
பகுப்பு:ஓவியா நடித்த திரைப்படங்கள்
ஓவியா

**ஓவியா** (*Oviya*, பிறப்பு: ஏப்ரல் 29, 1991, *ஹெலன் நெல்சன்*) இந்திய வடிவழகியும், நடிகையும் ஆவார். இவர் 2010ல் ஓவியா என்ற பெயர் மாற்றத்துடன் களவாணி திரைப்படத்தின் மூலம் தமிழ்த் திரை உலகி்ல் அறிமுகமானார். இவர் 2017ல் விஜய் தொலைக்காட்சியின் பிக் பாஸ் தமிழ் 1 என்னும் மெய்நிலை நிகழ்ச்சியில் கலந்து கொண்டார்.

## வாழ்க்கைக் குறிப்பு
1991 ஆம் ஆண்டு ஏப்ரல் மாதம் 29 ஆம் தேதி கேரளாவில் உள்ள திரிச்சூரில் பிறந்தார், தற்போது சென்னையில் வசித்து வருகிறார். நடுத்தர குடும்பத்தில் பிறந்து செல்லமாக வளர்க்கப்பட்ட ஓவியா, அரசு பள்ளியில் தனது பள்ளி பருவத்தை முடித்த இவர் பின்பு, திரிச்சூர் விமலா கல்லூரியில் தனது பட்டப்படிப்பினை முடித்தார். 

### திரை வாழ்க்கை
இந்திய வடிவழகியும் நடிகையுமான இவர் தமிழில் களவாணி படத்தின் மூலம் அறிமுகம் ஆனாலும் கங்காரு (2007) என்ற மலையாள படம் தான் ஓவியாவின் முதல் படம் ஆகும். வெற்றி படமான களவாணியில் நடித்த ஓவியா பின்பு நல்ல கதைகளை தேர்வு செய்து, மெரினா, மூடர் கூடம், யாமிருக்க பயமே போன்ற படங்களில் நடித்தார்.

## மேற்கோள்கள்

## வெளியிணைப்புகள்
* 
* Profile of Oviya Helen 
* Interview with Oviya Helen 

பகுப்பு:தமிழ்த் திரைப்பட நடிகைகள்
பகுப்பு:மலையாள மக்கள்
பகுப்பு:கேரள நடிகர்கள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:1991 பிறப்புகள்
பகுப்பு:கன்னடத் திரைப்பட நடிகைகள்
ஆஷிஷ் வித்யார்த்தி

**ஆசிஷ் வித்யார்த்தி** (ஆங்கிலம்:Ashish Vidyarthi) இவர் ஓர் இந்திய திரைப்பட நடிகர் ஆவார். இவர் அதிகப் படங்களில் எதிர்மறை நாயகனாகவும், குணச்சித்திர வேடங்களிலும் நடித்துள்ளார். மேலும் 1995 ஆம் ஆண்டு துணை நடிகருக்கான தேசிய திரைப்பட விருது வென்றுள்ளார்.

## திரைப்படங்கள்

## விருதுகள்
; வெற்றிபெற்றது:

*1995: சிறந்த துணை நடிகருக்கான தேசிய திரைப்பட விருது: **துரோக்கால்**
*1996: வங்காள மொழித் திரைப்பட ஊடகவியலாளர்கள் சங்கத்தின் - சிறந்த நடிகருக்கான விருது - இஷ் ராத் கி சுபஹ் நஹின் - (இந்தி).
* .1997: சிறந்த எதிர்மறை நாயகனுக்கான நட்சத்திரத் திரை (இசுடார் இசுக்ரீன்) விருது: ராத் கி சுபஹ் நஹின்

; பரிந்துரைக்கப்பட்டது:

*1996: சிறந்த எதிர்மறை நாயகனுக்கான பிலிம்பேர் விருது - துரோக்கால்
*1997: சிறந்த எதிர்மறை நாயகனுக்கான பிலிம்பேர் விருது - ராத் கி சுபஹ் நஹின்

## மேற்கோள்கள்

## வெளியிணைப்பு
*இணையதள திரைப்பட தரவுத்தளத்தில் ஆஷிஷ் வித்யார்த்தி
*பாலிவுட் ஹங்காமாவில் ஆஷிஷ் வித்யார்த்தியின் திரைப்படங்கள்ஆங்கிலத்தில்

பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:கன்னடத் திரைப்பட நடிகர்கள்
பகுப்பு:கண்ணூர் மாவட்ட மக்கள்
பகுப்பு:தெலுங்கு நடிகர்கள்
பகுப்பு:வாழும் மக்கள்
பகுப்பு:கேரள நடிகர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:1962 பிறப்புகள்
கமரூன் தேசிய காற்பந்து அணி

**கமரூன் தேசிய கால்பந்து அணி** (**Cameroon national football team**), பன்னாட்டுக் கால்பந்தாட்டப் போட்டிகளில் கமரூன் நாட்டின் சார்பில் விளையாடும் கால்பந்து அணியாகும்.  இவர்களின் அடைபெயர்: *வெல்லமுடியாத சிங்கங்கள்* (பிரெஞ்சு: Les Lions Indomptables).  இந்த அணியினை, கமரூன் கால்பந்துக் கூட்டமைப்பு நிர்வகிக்கிறது.  மற்ற எந்த ஆப்பிரிக்க நாடுகளையும் விட அதிகமுறை (7 தடவைகள் - 1982, 1990, 1994, 1998, 2002, 2010 மற்றும் 2014) உலகக்கோப்பை கால்பந்துப் போட்டிகளுக்குத் தகுதிபெற்றிருக்கின்றனர்.  ஆயினும், ஒருதடவை மட்டுமே குழுநிலைக்கு அடுத்தநிலைக்கு முன்னேறியுள்ளனர்.  இவர்களே, உலகக்கோப்பை கால்பந்துப் போட்டியில் காலிறுதிச் சுற்றை எட்டிய முதல் ஆப்பிரிக்க அணியினர்; 1990-ஆம் ஆண்டின் காலிறுதியில் இங்கிலாந்திடம் கூடுதல் ஆட்ட நேரத்தில் தோற்றனர்.  கமரூன் அணியினர் நான்கு முறை ஆப்பிரிக்க நாடுகளின் கோப்பையை வென்றிருக்கின்றனர்.

## குறிப்புதவிகள்

## வெளியிணைப்புகள்
*Fédération Camerounaise de Football official site
*RSSSF archive of results 1960–
* Cameroon at the World Cups
*Cameroon Teams at World Cups
*Cameroon:Head-to-Head Records at World Cups
*2010 World Cup ESPN Profile 
*Facebook page 
*Cameroon Football Fan Page

பகுப்பு:தேசியக் கால்பந்து அணிகள்
கானா தேசிய காற்பந்து அணி

**கானா தேசிய கால்பந்து அணி** (*Ghana national football team*) பன்னாட்டுக் கால்பந்துப் போட்டிகளில் கானா நாட்டின் சார்பில் பங்குபெறும் கால்பந்து அணியாகும்.  இவ்வணியினர் *கறுப்பு விண்மீன்கள்* (*Black stars*) என்ற அடைமொழியிட்டு அழைக்கப்படுகின்றனர். கானா நாட்டில் கால்பந்துக்கான மேலாண்மை அமைப்பான கானா கால்பந்துச் சங்கம் இவ்வணியை நிர்வகிக்கிறது; இது, ஆப்பிரிக்க நிலப்பகுதியின் பழமையான கால்பந்துக் கூட்டமைப்பாகும்.

2006-ஆம் ஆண்டுவரை உலகக்கோப்பை கால்பந்துப் போட்டிகளுக்கு இவ்வணி தகுதிபெறவில்லை. ஆயினும், ஒலிம்பிக் போட்டிகளில் நடத்தப்பெறும் கால்பந்துப் போட்டிகளுக்கு ஐந்துமுறை தொடர்ச்சியாகத் தகுதிபெற்றது. ஆப்பிரிக்க நாடுகளின் கோப்பையை நான்குமுறை ( 1963, 1965, 1978 மற்றும் 1982 ) வென்றுள்ளனர்; மேலும், நான்குமுறை (1968, 1970, 1992 மற்றும் 2010) இரண்டாம் இடத்தைப் பிடித்திருக்கின்றனர்.

2005-ஆம் ஆண்டில் ஒரு கால்பந்துப் போட்டியிலும் தோற்காமல் இருந்ததால், ஃபிஃபாவின் சிறந்த முன்னேற்றம் காண்பித்த அணி என்ற விருதை வென்றனர்.  2006-ஆம் ஆண்டின் உலகக்கோப்பைக் கால்பந்துப் போட்டிகளில் குழுநிலைக்கு அடுத்த சுற்றுக்கு முன்னேறினர்.  2010 உலகக்கோப்பை கால்பந்துப் போட்டியில் காலிறுதியை எட்டியபோது, அந்நிலையை அடைந்த மூன்றாவது ஆப்பிரிக்க அணி என்ற பெருமையைப் பெற்றனர்.  கடந்த இரு உலகக்கோப்பைப் போட்டிகளைக் கணக்கில்கொண்டு அணிகளை வரிசைப்படுத்தும்போது, உலக அளவில் சிறந்த 10 அணிகளுக்குள் ஒரு அணியினராக *கறுப்பு விண்மீன்கள்* திகழ்கின்றனர்.  இத்தகைய கால இடைவெளியில், ஐரோப்பா அல்லது தென்னமெரிக்க நாடுகளைத் தவிர்த்து சிறந்த 10 அணிகளில் இடம்பிடிக்கும் முதல் அணி இதுவாகும்.

2013-ஆம் ஆண்டில், ஆப்பிரிக்க நாடுகளின் கோப்பைப் போட்டியின் அரையிறுதிக்கு நான்குமுறை தொடர்ச்சியாகத் தகுதிபெறுவதை இரண்டு தடவைகள் செய்து சாதனை படைத்த அணியானது; 1963-லிருந்து 1970 வரை மற்றும் 2008-லிருந்து 2013 வரை.

## மேற்கோள்கள்
 

## வெளியிணைப்புகள்

* of the Ghana Football Association
*List of international matches at the RSSSF
*Ghana at FIFA
*Ghana at CAF

பகுப்பு:தேசியக் கால்பந்து அணிகள்
ஐவரி கோஸ்ட் தேசிய காற்பந்து அணி

**ஐவரி கோஸ்ட் தேசிய காற்பந்து அணி** (**Ivory Coast national football team**, ), பன்னாட்டுக் காற்பந்துப் போட்டிகளில் ஐவரி கோஸ்ட் நாட்டின் சார்பில் பங்கு பெறும் காற்பந்து அணியாகும்.  இவ்வணி *யானைகள்* (The elephants, *Les Éléphants*) என்று அடைமொழியிட்டு அழைக்கப்படுகிறது.  ஐவரி கோஸ்ட் நாட்டின் காற்பந்துக் கட்டுப்பாட்டு அமைப்பான ஐவரி கோஸ்ட் காற்பந்துக் கூட்டமைப்பு இத்தேசிய அணியை நிர்வகிக்கிறது.  2005 ஆண்டு வரை இவ்வணியினரின் உச்சபட்ச சாதனை, 1992 ஆப்பிரிக்க நாடுகளின் கோப்பைப் போட்டியை, கானாவை வென்று கைப்பற்றியதாகும்.

ஐவரி கோஸ்ட் தேசிய காற்பந்து அணியானது, தொடர்ச்சியாக மூன்று உலகக்கோப்பை காற்பந்துப் போட்டிகளுக்கு (2006, உலகக்கோப்பை, 2014) தகுதி பெற்றுள்ளது.  2006 ஆம் 2010 ஆம் ஆண்டுகளில் குழு நிலையைத் தாண்டவில்லை.  தற்போதைய பிஃபா உலகத் தரவரிசையின்படி ஆப்பிரிக்காவின் சிறந்த அணி இதுவேயாகும்.

## குறிப்புதவிகள்

## வெளியிணைப்புகள்
*Côte d'Ivoire Association — official website
*Côte d'Ivoire 
*ElephantsOnline  — supporters' website

பகுப்பு:தேசியக் கால்பந்து அணிகள்
நைஜீரிய தேசிய காற்பந்து அணி

**நைஜீரிய தேசிய கால்பந்து அணி** (**Nigeria national football team**), பன்னாட்டுக் கால்பந்தாட்டப் போட்டிகளில் நைஜீரியா நாட்டின் சார்பில் பங்கேற்கும் தேசிய கால்பந்து அணியாகும்.  இவ்வணி, *உன்னதப் பருந்துகள்* என்றும், முன்னதாக *பச்சைப் பருந்துகள்* என்றும் அடைமொழியிட்டு அழைக்கப்பட்டது.  நைஜீரிய நாட்டின் கால்பந்துக் கட்டுப்பாட்டு அமைப்பான நைஜீரிய கால்பந்துச் சங்கம் இவ்வணியை நிர்வகிக்கிறது.  ஏப்ரல் 1994 பிஃபா உலகத் தரவரிசையில் உலக அளவில் 5-வது தர எண் கொடுக்கப்பட்டிருந்தது; பிபா உலகத் தரவரிசையில் ஓர் ஆப்பிரிக்க அணியினால் பெறப்பட்ட அதிகபட்ச தரவரிசை இடம் இதுவேயாகும்.

ஆப்பிரிக்க நாடுகளின் கோப்பையின் தற்போதைய வாகையர், நைஜீரிய அணியினரே ஆவர்.  இக்கோப்பையை இவர்கள் 3 முறை வென்றிருக்கின்றனர்.  உலகக்கோப்பை கால்பந்துப் போட்டியில் இரண்டுமுறை 16-அணிகள் சுற்றுக்கு முன்னேறியுள்ளனர்.  கடந்த ஆறு உலகக்கோப்பை கால்பந்துப் போட்டிகளில், ஐந்துக்கு இவர்கள் தகுதி பெற்றிருக்கின்றனர்; முதல்முறையாக உலகக்கோப்பைக் கால்பந்துப் போட்டியில் பங்கேற்றது 1994-ஆம் ஆண்டு அமெரிக்காவில் நடைபெற்ற உலகக்கோப்பை.  மேலும், 1996 அட்லாண்டா ஒலிம்பிக் போட்டியில் தங்கப்பதக்கம் வென்றனர்; ஒலிம்பிக் கால்பந்துப் போட்டியில் தங்கப் பதக்கம் வென்ற முதல் ஆப்பிரிக்க அணி இதுவேயாகும்.

## குறிப்புதவிகள்

## வெளியிணைப்புகள்
*Kick Off Nigeria – Nigerian Football/Soccer News
*Cyber Eagles – Nigerian Football Discussion Forum
*GreenEagles.org – Unofficial Database of The Super Eagles of Nigeria 
*RSSSF archive of results 1955–2008
*Nigeria at the World Cups
*Nigeria Teams at World Cups
*Nigeria: Head-to-Head Records at World Cups

பகுப்பு:தேசியக் கால்பந்து அணிகள்
நிபந்தனை எச்சம்

**நிபந்தனை எச்சம்** என்பது முற்றுப்பெறாத வினையெச்சங்களில் ஒன்று.

மழை பெய்தால் குளம் நிறையும் என்னும் வாக்கியத்தில் *பெய்தால்* என்பது நிபந்தனை எச்சம். **ஆல்** இடைச்சொல் உருபை இணைத்து இது உருவாக்கப்படுகிறது. மூன்றாம் வேற்றுமை உருபாக வரும் கருவிப்பொருள் வேறு. 'கோலால் எழுதினான்' என்னும்போது கோலால் என்பதிலுள்ள 'ஆல்' வேறு. இது பெயர்ச்சொல்லோடு இணைந்து வரும் வேற்றுமை உருபு.

நிபந்தனை எச்சத்தில் வரும் ஆல்-உருபு வினைச்சொல்லோடு இணைந்து வருகிறது. எடுத்துக்காட்டு
: *வந்தால்* பெசுவேன்.
: "நன்று *ஆங்கால்* நல்லவாக் காண்பவர் அன்று *ஆங்கால்* அல்லல் படுவது எவன் - திருக்குறள்
: "நன்றி ஒருவற்குச் *செய்தக்கால்* அந்நன்றி என்று தருங்கொல் என வேண்டா" - ஔவையார் பாடல்

பகுப்பு:இலக்கணம்
சென்றாயன்

**சென்றாயன்** தமிழ்த் திரைப்பட நடிகராவார். திரைப்படங்களில் எதிர்மறை நாயகன், துணை நடிகன், குணச்சித்திர மற்றும் நகைச்சுவை வேடங்களில் நடித்துள்ளார். குறும்படங்களிலும் நாயகனாக நடித்துள்ளார்.

## வரலாறு
சென்றாயப் பெருமாள் என்ற இறைவனின் திருப்பெயரினை இவரின் தாய் சூட்டியுள்ளார்.

## படங்கள்
* பொல்லாதவன்
* ஆடுகளம்
* மூடர் கூடம்
* ரம்மி
* போங்கடி நீங்களும் உங்க காதலும்
* மொசக்குட்டி
* பஞ்சுமிட்டாய்

## இவற்றையும் காண்க

## ஆதாரம்


## வெளி இணைப்புகள்
சென்றாயன்

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1984 பிறப்புகள்
த. சரவணத் தமிழன்

**த. சரவணத் தமிழன்** (இறப்பு: ஆகத்து 26, 2012) தனித்தமிழ் அறிஞரும் தமிழ் இலக்கண நூலாசிரியரும் சிறந்த மேடைப் பேச்சாளரும் ஆவார். இருபதாம் நூற்றாண்டில் தனித்தமிழ் இயக்கத்தை முன்னெடுத்துச் சென்றோருள் ஒருவர்.

## வாழ்க்கைச் சுருக்கம்
தஞ்சைக்கு அருகில் அமைந்திருக்கும் காந்தாவனம் (பூண்டி) என்னும் சிற்றூரில் செல்வவளம் மிகுந்த குடும்பத்தில் பிறந்தவர். கரந்தைத் தமிழ்ச் சங்கத்தில் புலவர் பட்டம் பெற்றார். பழந்தமிழ் இலக்கியங்களிலும் இலக்கணத்திலும் ஆழ்ந்த பயிற்சி பெற்றவர். திருவாரூர் உயர்நிலைப் பள்ளியில் தமிழாசிரியராகப் பணியாற்றியவர். இயற்றமிழ்ப் பயிலகம் என்ற அமைப்பை ஏற்படுத்திப் இளையோருக்குத் தமிழ்ப்பயிற்சி வழங்கியவர். திரு. வி. க அவர்களைத் தனது ஆசானாய் ஏற்றிருந்தார்.

1981 ஆம் ஆண்டில் “யாப்பு நூல்” என்ற இலக்கண நூலை வெளியிட்டார். எழுபதுகளில் திருவாரூரில் இயற்றமிழ் பயிற்றகம் என்னும் அமைப்பை நிறுவி பல்வேறு புலவர்களையும், படைப்பாளிகளையும் உருவாக்கியவர்.

டாக்டர் (PhD) என்ற சொல்லுக்குப் பாவாணர் முன்மொழிந்த பண்டாரகர் என்ற சொல் வழக்கொழிந்தாலும் சரவணத்தமிழனார் உருவாக்கிய முனைவர் எனும் சொல் நிலைபெற்றுள்ளது.

## மறைவு
25 ஆண்டுகளுக்கு மேலாக சென்னையில் வாழ்ந்து வந்த இவர் 2012 ஆகத்து 26 அன்று இரவு 8 மணியளவில் சென்னை இராமச்சந்திரா மருத்துவமனையில் உடல்நலக் குறைவால் காலமானார். இவருக்குக் குறளேந்தி என்ற மகனும் தமிழரசி, மெய்யறிவு, மணவழகு என்ற மூன்று மகளிரும் உள்ளனர்.

## எழுதிய நூல்கள்
* தமிழ் நூல் 
* யாப்பு நூல் 
* இலக்கணக்குறுக்கம் 
* தூய தமிழ்ப் பெயர்மாலை 
* செந்தமிழும் நாப்பழக்கம் 
* திரு.வி.க.உருவமைப்பு நாண் மலர் 
* இரு நாடகங்கள் 
* நல்லதமிழ்ச் சொல்லழகு 
* ஓரிலக்கணப் புலவனின்  பாவிலக்கியப் பலகணி 
* இலெனின், இல்லெனின் 
* திருக்குறள் ஓரடி நூற்பா 
* கனித்தமிழ்க் கட்டுரைகள் 
* மரபுப்பா பயிற்சி 
* இருநூல் திறனாய்வு 
* அகரமுதலி நிகண்டு 
* அணிநூல் (அச்சில்)

## மேற்கோள்கள்

## வெளியிணைப்புகள்
*12.9.12 அன்று சென்னைப் பல்கலைக் கழகத்தில் நடைபெற்ற சரவணத்தமிழனார் நினைவேந்தல் நிகழ்வு
*தனித் தமிழ் அறிஞர் த.சரவணத் தமிழன் மறைந்தார், வல்லமை, ஆகத்து 27, 2012
*தமிழ்நூல், நூற்றியற்றியோன்: த. சரவணத் தமிழன், தமிழிணையப் பல்கலைக்கழகம்
*தமிழறிஞர்  - யாணன் வலைப்பதிவு
*யாணன் வலைப்பதிவு 

பகுப்பு:தமிழறிஞர்கள்
பகுப்பு:2012 இறப்புகள்
பகுப்பு:தனித்தமிழ் இயக்க அறிஞர்கள்
பகுப்பு:தமிழக எழுத்தாளர்கள்
பகுப்பு:தஞ்சாவூர் மாவட்ட மக்கள்
ஹாம்லெட் (புரதப் பொருள்)

**ஹாம்லெட்** (HAMLET- **H**uman **A**lpha lactaalbumin  **M**ade **LE**thal to **T**umour) என்பது தாய்ப்பாலில் காணப்படும் ஒரு வேதிப்பொருள். இது நாற்பது வகையான புற்று அணுக்களை அழிக்கின்றது. ஹாம்லெட் என்கிற இந்த வேதிப்பொருள் சிறுநீர்ப்பை புற்றுநோயால் பாதிக்கப்பட்ட நோயாளிக்குக் கொடுக்கப்பட்டபோது இறந்த புற்றுநோய் உயிரணுக்கள் சிறுநீரில் காணப்பட்டன. இந்த வேதிப்பொருள் புற்றுநோய் உயிரணுக்களில் மட்டுமே செயற்படுவதும் தெரியவந்துள்ளது. சிறுநீர்ப்பை புற்றுநோயே அன்றி மேலும் 40 வகையான புற்றுநோயிலும் இது நல்ல பயனைக் கொடுப்பதாக  ஆய்வாளர்கள் கண்டுள்ளனர்.

## மேற்கோள்கள்

## உசாத்துணை
* Times of India-----21-4-10

பகுப்பு:வேதிப் பொருட்கள்
நாக சல்பைடு

**ZnS** என்ற மூலக்கூற்றுச் சூத்திரத்தைக் கொண்ட அசேதனச் சேர்மமே **நாக சல்பைடு** ஆகும். இது ஸ்பேலரைட் எனும் தாதுப் பொருளில் காணப்படும். இத்தாதுப் பொருள் பல்வேறு மாசுகளின் கலவையால் கறுப்பு நிறமாகக் காணப்பட்டாலும், தூய நாக சல்பைடு வெள்ளை நிறமானது. இதன் வெண்ணிறம் காரணமாக நாக சல்பைடு பரவலாக நிறத்துணிக்கைகளை உருவாக்கப் பயன்படுத்தப்படுகின்றது. செயற்கையாக உருவாக்கப்படும் அடர்த்தி கூடிய நாக சல்பைடு ஒளி ஊடுபுகவிடுவதாகவும் இருக்கலாம். கதிரியக்கத்தோடு தொடர்புபட்ட பல்வேறு ஆராய்ச்சிகளில் நாக சல்பைடு கதிர்கள் சென்ற பாதையைக் காட்டும் காட்டியாகப் பயன்படுத்தப்படுகின்றது. 

## கட்டமைப்பு

நாக சல்பைடு இரண்டு பிரதான கட்டமைப்புக்களைக் கொண்டுள்ளது. இரண்டு கட்டமைப்புகளும் சிறு வித்தியாசங்களுடன் நான்முக வடிவில் அணுக்கள் காணப்படும். இவற்றில் நிலைப்புத் தன்மையுடைய வடிவம் ஸின்க்-பிளென்ட் அல்லது ஸ்பேலரைட் எனப்படும். இதனை 1020 °C வெப்பநிலைக்கு சூடாக்குவதால் மற்றைய நிலைக்கு மாற்றியமைக்கலாம்.
## பயன்பாடுகள்
### கதிரியக்கத்தைக் காட்டும் பொருள்

நாக சல்பைடுடன் செம்பு, வெள்ளி, மங்கனீசு போன்றவற்றில் ஏதாவதொன்றின் சிறிதளவு கலக்கப்பட்டால் அது கதிரியக்கப் பாதையைக் காட்டப் பயன்படுத்தப்படலாம். கதிரியக்கம் இவ்வாறு உருவாக்கப்பட்ட நாக சல்பைடில் படும் போது நாக சல்பைடுடன் கலக்கப்பட்ட மாசுக்கு ஏற்ற படி வெவ்வேறு நிறங்களைக் காட்டும். செம்புடன் நீண்ட நேரத்துக்குப் பச்சை நிற ஒளிர்வையும், வெள்ளியுடன் நீல நிற (அலைநீளம்- 450 nm)ஒளிர்வையும், மங்கனீசுடன் சிவப்பு நிற (அலை நீளம்- 590 nm) ஒளிர்வையும் காட்டும். இத்தொழிற்பாட்டை இருளான இடத்திலேயே நன்றாக அவதானிக்கலாம். கத்தோட்டுக் கதிர்க் குழாய்களிலும், x-கதிர் திரைகளிலும், அல்பா கதிர்களின் திரையாகவும் பயன்படுத்தப்படுகின்றது.

### நிறத்துணிக்கை

நாக சல்பைடு பரவலாகப் பயன்படுத்தப்படும் ஒரு நிறத்துணிக்கையாகும். இது பேரியம் சல்பேட்டுடன் கலக்கப்பட்டு லித்தோபோன் எனப்படும் வெண்ணிறத் துணிக்கைகளை ஆக்கப் பயன்படுத்தப்படுகின்றது.

### குறைகடத்தி

இது கலியம் ஆர்சனைடு போன்ற ஒரு குறை கடத்தியாகும். இது மாசாக்கப்பட்டு n/p என இரு வகையான குறை கடத்திகளாகவும் பயன்படுத்தப்படலாம். 

## உற்பத்தி

பல்வேறு கைத்தொழிகளின் பக்க விளைவுகளைத் தாக்கமடையச் செய்வதனால் நாக சல்பைடை உற்பத்தி செய்யலாம். மெத்தேனிலிருந்து (இயற்கை வாயுவின் பிரதான கூறு) அமோனியாவைத் தயாரிக்கும் செயன்முறையின் போது இயற்கை வாயுவின் பிரதான மாசு பொருளான ஐதரசன் சல்பைடு அகற்றப்படுகின்றது. இவ்வாறு அகற்றப்படும் H2S ஐ நாக ஒக்சைட்டுடன் தாக்கமடையச் செய்து நாக சல்பைடை உருவாக்கலாம்.

:ZnO + H2S → ZnS + H2O

ஆய்வு கூடத்தில் நாக-கந்தகக் கலவையை நெருப்புச் சுவாலையால் நேரடியாகச் சூடாக்குவதால் நாக சல்பைடை உருவாக்கலாம். நாகத்தின் உப்புக்களைக் கொண்ட நீர்க்கரைசலின் மீது சல்பைடு அயன்களை உருவாக்கக்கூடிய ஐதரசன் சல்பைடு போன்ற வாயுவைப் பாய்ச்சுவதால் நாக சல்பைடை வீழ்படிவாகப் பெற்றுக்கொள்ளலாம் (ஏனெனில் நாக சல்பைடு நீரில் அவ்வளவாகக் கரையாது).

:Zn2+ + S2− → ZnS

பகுப்பு:மோனோசல்பைடுகள்
பகுப்பு:துத்தநாக சேர்மங்கள்‎
பகுப்பு:மினுமினுக்கும் மற்றும் ஒளிரும் பொருட்கள்
சாது மிரண்டா

***சாது மிரண்டா*** 2008ல் வெளிவந்த தமிழ் நகைச்சுவைத் திரைப்படமாகும். இதனை சித்திக் இயக்கியிருந்தார், பிரசன்னா, காவ்யா மாதவன், அப்பாஸ் ஆகியோர் முக்கிய கதாப்பாத்திரத்தில் நடித்திருந்தனர்.

இத்திரைப்படம் 1995ல் வெளிவந்த மலையாளத் திரைப்படமான மன்னார் மாதாய் ஸ்பீக்கிங் என்ற படத்தின் மறு ஆக்கமாகும். இத்திரைப்படத்தில் உதவி ஆசிரியராக சித்திக் பணியாற்றினார்

## நடிகர்கள்
* பிரசன்னா - சுந்தர மூர்த்தி
* காவ்யா மாதவன் - பிரியா
* அப்பாஸ் -ராம் மோகன்
* கருணாஸ் - வெள்ளை
* கோட்டா சீனிவாச ராவ் - வெங்கடேச சபாபதி
* எம். எசு. பாசுகர்
* சார்லி
* வையாபுரி (நடிகர்)
* ராஜா சிறீதர் - சிவா
* மனோஜ் கே. ஜெயன் - டேவிட் ராஜ்
* கனல் கண்ணன்
* சச்சு
* ராஜலட்சுமி
* காயத்ரி பிரியா
* மித்ரா குரியன்
* அனிதா

:சிறப்புத் தோற்றம்:
* மணிவண்ணன்
* சேது விநாயகம்
* சுவேதா மேனன்
* சிம்ரன்
* தலைவாசல் விஜய்

## விமர்சனம்
பிலிமிபீட் வலைதளத்தில் வந்த விமர்சனத்தில் "படத்தை ஆரம்பித்துவிட்ட பிறகு அதை சீரியஸ் ஆக்ஷன் கதையாகக் கொண்டு போவதா அல்லது சிரிப்புத் தோரணமாகக் கட்டுவதா என்ற மகா குழப்பத்தில் மாட்டிக் கொண்டார் போலிருக்கிறது இயக்குநர்.... சாதுமிரண்டா - 'மிரிண்டா' அளவுக்கு இல்லை, சாதாரண 'கோலி' சோடா!"

## சான்றுகள்

## வெளியிணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:2008 தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
பகுப்பு:சச்சு நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்